CFR Cluj încă e afectată de Covid. Primul jucător care s-a infectat, testat pozitiv în continuare.
CFR Cluj va debuta miercuri în preliminariile UEFA Champions League. Campioana României va juca în Malta contra celor de la Floriana. Dan Petrescu nu se va putea baza pe 4 jucători care au fost testaţi pozitiv.
CFR Cluj joacă miercuri seară de la ora 22.00 în Malta în primul tur preliminar al UEFA Champions League. Campioana României nu va avea însă la meciul cu Floriana 4 jucători importanţi. Sandomierski, Djokovic şi Mailat nu au avut până acum 2 teste negative consecutive şi nu pot primi acordul de a reveni pe teren.Mai serioasă este problema lui Adrian Păun. Acesta a fost primul jucător testat pozitiv pe 18 iulie. A stat în izolare, însă ultimele 3 teste au fost toate pozitive. Dacă va reuşi să o elimine pe campioana Maltei, CFR Cluj va juca în turul 2 cu Dinamo Zagreb. Partida cu campioana Croaţia ar urma să aibă loc la Cluj.